Source: https://www.krupina.sk/zasady-poskytovania-informacii
Timestamp: 2019-10-16 02:15:52+00:00
Document Index: 7569637

Matched Legal Cases: ['§ 5', '§ 5', '§ 11', '§ 16', '§8', '§ 15', '§ 17', '§ 19']

Zásady poskytovania informácií | Mesto Krupina
Mestský úrad v Krupine na zabezpečenie postupu pri uplatňovaní slobodného prístupu k informáciám ustanovuje:
Účelom tohto predpisu je určiť organizačné zabezpečenie kompetencie a realizácie zverejňovania a sprístupňovania informácii podľa zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácii).
Mestský úrad Krupina zverejňuje podľa ustanovenia § 5 ods. 1 citovaného zákona vo svojom sídle Svätotrojičné námestie č. 4 tieto informácie:
spôsob zriadenia, právomoci a kompetencie, popis organizačnej štruktúry mesta
miesto, čas a spôsob získania informácii
miesto, kde možno podať žiadosť, návrh podnet, sťažnosť, alebo iné podanie
miesto, lehota a spôsob podania oprávneného prostriedku, požiadavky na splnenie možnosti súdneho preskúmania rozhodnutia
postup a lehoty na vybavenie žiadosti, návrhov a iných podaní
prehľad všeobecne záväzných právnych predpisov, pokynov, inštrukcii a výkladových stanovísk podľa ktorých mestský úrad koná a rozhoduje
sadzobník správnych poplatkov a úhrad za sprístupnenie informácii
Za priebežné dopĺňanie a aktualizáciu (najmenej raz za dva mesiace) zverejnených informácii podľa ustanovení § 5 ods. 1 a 5 zákona a za dodržanie ochrany utajovaných skutočností zodpovedá primátor mesta.
Za redakčnú úpravu zverejňovaných informácií, ich spracovanie, triedenie a umiestnenie na internetovej stránke mesta zodpovedá poverený pracovník.
Mestský úrad nesprístupní požadovanú informáciu, ak je označená za štátne, služobné, obchodné, bankové alebo daňové tajomstvo, alebo sa týka osobitných predpisov, na základe ktorých nemožno sprístupniť požadovanú informáciu.
Informácie, ktoré sa týkajú osobnosti a súkromia fyzickej alebo právnickej osoby, písomnosti osobnej povahy, podobizne, obrazové snímky a obrazové a zvukové záznamy, týkajúce sa fyzickej alebo právnickej osoby a informácie o osobných údajoch fyzickej osoby, možno sa sprístupniť len vtedy, ak to ustanovuje osobitný zákon, alebo s predchádzajúcim písomným súhlasom dotknutej osoby.
V ďalších obmedzeniach prístupu k informáciám sa postupuje podľa ustanovení § 11 a 12 citovaného zákona.
Spôsoby sprístupňovania informácii
Informácie sa sprístupňujú bez preukázania právneho alebo iného dôvodu, čiže na informácie má nárok každý. Informácia môže byť sprístupnená:
nahliadnutím do spisu s možnosťou vyhotoviť si odpis alebo výpis v sídle mestského úradu
Informácie sa ďalej zverejňujú
na úradnej tabuli v sídle mestského úradu
na mieste obvyklom t.j. úradnej tabuli na Svätotrojičnom námestí
zverejnením v regionálnych novinách
na internetovej stránke mestského úradu
v káblovej televízii
Informácie sa sprístupňujú na základe žiadosti, ktorú možno podať:
ústne alebo písomne na adresu: Mestský úrad, sekretariát primátora mesta, číslo dverí 13, Svätotrojičné námestie 4, 963 01 Krupina
telefonicky na t.č. +421 45 555 03 11, alebo +421 45 555 03 25
faxom na t.č. +421 45 555 03 25
e-mailom na adresu: podatelna@krupina.sk
Žiadosť o sprístupnenie informácie obsahuje:
meno, priezvisko a adresu žiadateľa, alebo názov a sídlo organizácie
označenie subjektu, ktorému je žiadosť určená
predmet požadovanej informácie
požadovaný spôsob poskytnutia informácie
Žiadosť sa eviduje centrálne na sekretariáte primátora mestského úradu. Evidencia obsahuje predovšetkým:
meno a adresu žiadateľa, alebo názov a sídlo organizácie
obsah žiadosti, spôsob podania a požadovaný spôsob sprístupnenia informácie
písomný súhlas dotknutej osoby, ak je potrebný pri sprístupňovaní osobných údajov
výsledok, spôsob a dátum vybavenie žiadosti
údaje o úhrade nákladov spojených s poskytnutím informácie
meno a funkciu osoby, ktorá žiadosť vybavila
V prípade, ak je žiadosť podaná ústne, v kancelárii sekretariátu primátora mesta sa spíše záznam o ústne podanej žiadosti. (príloha č. 1).
Ak žiadosť nemá predpísané náležitosti, uvedené v článku 4, kancelária sekretariátu primátora mesta vyzve bezodkladne žiadateľa, aby v lehote do 7 dní doplnil chýbajúce údaje. Po uplynutí tejto lehoty sa vec odloží bez vydania rozhodnutia.
Vyžiadané informácie sa sprístupňujú ustanovením § 16 cit. zákona a uvedených v tomto predpise.
Žiadosť o sprístupnenie informácii sa vybavuje zásadne bez zbytočného odkladu, najneskôr do desať dní odo dňa podania žiadosti, alebo odo dňa odstránenia jej nedostatkov.
Žiadosť o sprístupnenie informácii je vybavená:
poskytnutím informácie v zákonom stanovenej lehote a spôsobom ustanoveným v zákone
vydaním rozhodnutia o odmietnutí poskytnúť informácie
odložením žiadosti, ak žiadateľ ani po výzve o doplnenie chýbajúcich náležitostí žiadosť nedoplní a informáciu nemožno pre tento nedostatok sprístupniť
O sprístupnení informácie žiadateľovi sa urobí rozhodnutie zápisom. V prípade, ak sa žiadateľovi nevyhovie, hoci len sčasti, vydá sa v lehote desiatich dní písomné rozhodnutie o odmietnutí poskytnúť informáciu (príloha č. 2).
Rozhodnutie o odmietnutí poskytnúť informáciu sa vydáva z dôvodu:
ustanoveného obmedzenia prístupu k informáciám §8 až 11 cit. zákona
keď nie je známa taká povinná osoba, ktorá disponuje požadovanými informáciami § 15, ods. 1 cit. zákona
Proti rozhodnutiu Mestského úradu v Krupine o odmietnutí poskytnúť požadovanú informáciu možno podať na mestský úrad rozklad v lehote 15 dní odo dňa doručenia rozhodnutia § 17 cit. zákona. O rozklade rozhoduje primátor mesta.
Primátor mesta vydáva rozhodnutie o rozklade do 15 dní odo dňa doručenia opravného prostriedku. Ak primátor mesta v lehote do 15 dní nerozhodne o rozklade považuje sa podľa ustanovenia § 19 cit. zákona rozklad za zamietnutý a napadnuté rozhodnutie za potvrdené.
Rozhodnutie o odmietnutí žiadosti o sprístupnenie informácii možné preskúmať v súdnom konaní na základe návrhu podaného na príslušný súd.
Informácie sa sprístupňujú bezplatne s výnimkou úhrady vo výške, ktorá nesmie prekročiť sumu materiálových nákladov spojených so zhotovením kópii. Primátor mesta môže zaplatenie úhrady odpustiť.
Materiálové náklady na jednu kópiu predstavujú výšku 0,07 €.
Od správnych poplatkov sú oslobodené úkony súvisiace s vykonávaním všeobecne záväzných právnych predpisov o slobodnom prístupe k informáciám podľa osobitných predpisov.
Kto vedome vydá a zverejní nepravdivé, neúplné informácie, kto poruší povinnosť určenú zákonom, alebo ten, kto vydaním rozhodnutia zapríčiní porušenie práva na sprístupnenie informácii, dopustí sa priestupku podľa osobitného predpisu.
Sankcie za priestupky na úseku práva na slobodný prístup k informáciám možno uložiť podľa osobitného predpisu.
Tento predpis nadobúda účinnosť schválením v Mestskom zastupiteľstve Krupina dňa 7.2.2001.
Príloha č. 1 - Záznam o ústne podanej žiadosti 21 kB [pdf]
Príloha č. 2 - Rozhodnutie o odmietnutí poskytnúť informáciu 21 kB [pdf]
Zásady poskytovania informácií,
Spôsob získania informácií,
Sadzobník správnych poplatkov,
Zákon č. 211/2000 Z.z.,
© 2019. Webové sídlo pre Mesto Krupina bolo spustené dňa 1.5.2018. Webový portál vytvorilo a technickú prevádzku zabezpečuje r65 studio s.r.o. Stránka je spravovaná redakčným systémom AdministriX. Posledná aktualizácia stránky: 15.10.2019, 12:55